laion/Wikipedia-Exotic huggingface dataset:
סוטול (משקה)

סוטול (בספרדית: Sotol) הוא אלכוהול מזוקק ממדבר צ'יוואווה (צפון מקסיקו, מערב טקסס) שמקורו בצמחי הסוג Dasylirion. הידוע בדרך כלל בשם Desert Spoon או בספרדית סוטול, (גם sereque, cucharilla או palmilla), צמחים הגדלים במדבר צ'יוואווה של צפון מקסיקו, ניו מקסיקו, אריזונה ומערב ומרכז טקסס. אלכוהול סוטול ידוע כספיריט המדינה של צ'יוואווה, עם זאת, המשקה נצרך גם בדורנגו ובקואווילה. לסוטול יש כינוי מקור משלו מאז 2002 וניתן לייצר אותו רק בצ'יוואווה, קואווילה ודורנגו. ישנם עשרות סוגים מסחריים זמינים. ייצור אלכוהול סוטול קיים מחוץ לכינוי המקור של סוטול בכמה אזורים כמו סונורה, שם היא ידועה בשם פלמילה (Palmilla), ובאחאקה (Cucharillo), ואזור Texas Hill Country (טקסס סוטול). עם עליית הסוטול מבחינת הפופולריות שלו, מותגים נוספים נוספו. Los Magos Sotol מ-Los Magos Spirits International. הסוטול Los Magos Sotol הוא כיום הסוטול בעל הפרסים הרב ביותר בעולם. הוא מיוצר באופן דומה לסוגי המסקל הארטיזנלים הנפוצים יותר של מרכז מקסיקו. הילידים של מדבר צ'יוואווה, כמו ה-Jumano Pueblos וה-Lipan Apache, הכינו את המשקה המסורתי הזה במשך מאות שנים. לפי מקורות, ילידים אחרים של צ'יוואווה, כמו הראמורי (Rarámuri), התסיסו מיץ סוטול למשקה אלכוהולי דמוי בירה כבר לפני 800 שנה. טכנולוגיית הזיקוק הוצגה במאה ה-16 על ידי מהגרים פיליפינים מוקדמים שהגיעו דרך הגליאון של מנילה לאזורי החוף של מערב מקסיקו. ה"סטילס" (סטילס, בתרגום חופשי דוד, על פי רוב מפליז, הוא מכשיר המשמש לזקק תערובות נוזליות על ידי חימום לרתיחה סלקטיבית ולאחר מכן קירור לעיבוי האדים) הייחודי מהסוג הפיליפיני היה בשימוש בתחילה על ידי פועלים פיליפיניים שעבדו במטעי הקוקוס לזיקוק ה"ווינו דה קוקו" (שיכר מוהל קוקוס). טכנולוגיה זו והידע בייצור משקאות חריפים נרכשו על ידי העמים הילידים במקסיקו שעבדו במטעי הקוקוס. לאחר מכן הם שימשו לזיקוק משקאות מקומיים, וכתוצאה מכך נוצרו המסקל והסוטול. לצמח "כף המדבר" (Desert Spoon) לוקח בערך 15 - 25 שנים להתבגר והוא מניב רק בקבוק סוטול אחד לכל צמח. הוא גדל בדרך כלל על מדרונות סלעיים באדמת השיחים המדברית של צ'יוואווה בין 900 לבין 2,000 מטר מעל פני הים. בניגוד לאגבה, הפורחת רק פעם אחת בחייה, הסוטולים מייצרים גבעול פרח כל כמה שנים. לאחר שהצמח מתבגר, הוא נקטף כמו צמחי אגבה להכנת מזקל או טקילה. העלים החיצוניים מוסרים כדי לחשוף את הליבה המרכזית, אשר נלקחת למזקקה. לאחר מכן ניתן לבשל או לאדות את הליבה, לגרוס, להתסיס ולזקק. סיווגים לפי גיל: Plata – לא מיושן, ישר מהזיקוק לבקבוק. Reposado (נח) – כלומר התיישן מספר חודשים עד שנה. Añejo – התיישן לפחות שנה ולמעלה מזה מדיה וקבצים בנושא סוטול בוויקישיתוף ביקורות של כמה מותגים מיוצרים מסחרית של סוטול. נוכחות בשוק האמריקאי. Bruman, Henry J. (ביולי 1944). "The Asiatic Origin of the Huichol Still". Geographical Review. 34 (3): 418. doi:10.2307/209973. {{cite journal}}: (עזרה)
המפלגה הקומוניסטית של הודו (מרקסיסטית)

המפלגה הקומוניסטית של הודו (מרקסיסטית) (בהינדי: भारत की कम्युनिस्ट पार्टी (मार्क्सवादी); באנגלית Communist Party of India (Marxist)‏ (CPI(M)) היא מפלגה קומוניסטית בהודו. המפלגה נוצרה כפלג שפרש מהמפלגה הקומוניסטית של הודו, ונכון לדצמבר 2023 היא מפלגת השלטון בקרלה. המפלגה הקומוניסטית של הודו (מרקסיסטית) הוקמה בעקבות פיצול המפלגה הקומוניסטית של הודו. באוגוסט 1959 החל משבר פנימי במפלגה, בעקבות סכסוך הגבולות ההודי–סיני שפרץ, כפעילי המפלגה נחלקים בין תומכי הרפובליקה העממית של סין הקומוניסטית לתומכי הודו. תומכי הודו הלאומיים ותומכי סין הקומוניסטית. הוויכוח, שהשתלב בפיצול הסיני–סובייטי, הפך לפולמוס על טקיטת הפעולה כלפי מפלגות אחרות ובראשן הקונגרס, כשפלג אחד סבור כי יש לשתף פעולה עם הקונגרס, פלג שני התייאש מפעולה דמוקרטית וגרס כי יש לשוב למלחמת מעמדות ומאבק אלים, ופלג שלישי שביקש לשתף פעולה עם יריבי ההקונגרס. העימות נמשך במשך מספר שנים, עד שבאפריל 1964 הגיעה הרתיחה בין הצדדים לשיאה, והפעילים הרדיקליים הפרו-סינים עזבו את המפלגה והקימו מפלגה קומוניסטית מתחרה. המפלגה נקראה בתחילה "המפלגה הקומוניסטית השמאלית" או "המפלגה הקומוניסטית של הודו (שמאל)", ובבחירות לאספה המחוקקת של קרלה ב-1965 החליטה המפלגה להתמודד כ"המפלגה הקומוניסטית של הודו (מרקסיסטית)", שהפך לשמה הרשמי. ב-1967 החליטה המפלגה להצטרף לקואליציות בקרלה ומערב בנגל. ההחלטה, שלוותה בהתנגדות של חלק מחברי המפלגה, גרמה לפרישת פלג קיצוני שהתנגד להחלטה לחבור למפלגות לא קומוניסטיות להביא לפריצת מרד הנקסליטים שביצעו פעולות טרור במטרה לערער את ממשלת מערב בנגל הקומוניסטית. מרכז הפעולות היה בצפון מדינת מעקב בנגל, באזור נקסלברי ובסמוך למעבר הצר לשבע האחיות. הממשלה הקומוניסטית נאלצה לבסוף לדכא את המרידה, ופעילי המפלגה הרדיקלים החלו פורשים ממנה. ב-1969 הקימו הפורשים את המפלגה הקומוניסטית של הודו (מרקסיסטית-לניניסטית). בבחירות לאספה המחוקקת של מערב בנגל ב-1977 זכתה המפלגה לראשונה לרוב מוחלט באספה, והיא שלטה במדינה במשך 34 שנים, עד להבסתה בבחירות ב-2011 בידי הטרינמול קונגרס. מדיה וקבצים בנושא המפלגה הקומוניסטית של הודו (מרקסיסטית) בוויקישיתוף אתר האינטרנט הרשמי של המפלגה הקומוניסטית של הודו (מרקסיסטית) (באנגלית) המפלגה הקומוניסטית של הודו (מרקסיסטית), ברשת החברתית פייסבוק המפלגה הקומוניסטית של הודו (מרקסיסטית), ברשת החברתית אקס (טוויטר) המפלגה הקומוניסטית של הודו (מרקסיסטית), ברשת החברתית אינסטגרם Savak Katrak, India’s Communist Party Split, The China Quarterly no. 7, 1961, עמ' 138–47‏, JSTOR 763327 Marcus F. Franda, “India’s Third Communist Party”, Asian Survey vol. 9, no. 11, 1969, עמ' 797–817‏, JSTOR 2642225
0800 Heaven

"0800 Heaven" הוא שיר של הדי ג'יים הבריטים נייתן דאו וג'ואל קורי שהוקלט על ידי הזמרת הבריטית אלה הנדרסון. הוא פורסם ב-9 ביוני 2023 בהוצאת חברת התקליטים וורנר מיוזיק גרופ. "0800 Heaven" הגיע למקום התשיעי במצעד הסינגלים הבריטי. עם יציאתו, דאו אמר, "יצרתי את הקונספט לשיר הזה בזמן שטיילתי בקיץ שעבר". עוד הוא שיתף שהוא שמח שהצליח להביא את "הרעיון לחיים" עם קורי והנדרסון. בעיני הנדרסון, השיר הוא "אחד הדברים האהובים עליי". בהמשך, טען קורי שהרצועה "מדהימה לחלוטין". גרסה אקוסטית של השיר פורסמה ב-6 ביולי 2023. סרטון השיר "0800 Heaven" באתר יוטיוב נייתן דאו, ג'ואל קורי, אלה הנדרסון, ג'ו ברבי, מייגן קוטון, ויליאם לנסלי, ג'ון מורגן Nathan Dawe, Joel Corry & Ella Henderson – 0800 Heaven, נבדק ב-2023-12-06 "Official Singles Chart Top 100" Nathan Dawe, Joel Corry & Ella Henderson Release “0800 HEAVEN” via Helix Records, DJ Life Magazine, ‏2023-06-12 (באנגלית אמריקאית) "Nathan Dawe, Joel Corry and Ella Henderson release an acoustic version of '0800 Heaven' 👼" "The 0800 Heaven acoustic version with @NathanDawe and @JoelCorry drops tonight! I really can't wait for you guys to hear this – it's actually one of my favourite things I've ever made ❤️ E x x #newmusic" Robson & Jerome, Unchained Melody/White Cliffs Of Dover, Single, BPI (באנגלית)
מצדה (אקדח)

מצדה (נמכר בארצות הברית בשם MASADA) הוא אקדח שהוצג והועבר לייצור בשנת 2017 על ידי חברת תעשיות נשק לישראל. המצדה הוא אקדח חצי אוטומטי, ירי נוקר ובעל מפחית רתע. האקדח מיועד לצרכים של כוחות הביטחון, צבא ומשטרה, ולצורכי הגנה עצמית אזרחית. האקדח מגיע בארבעה צבעים (אפור, ירוק, שחור וחום). המצדה נחשב כנשק מתחרה לנשק הגלוק האוסטרי – בו משתמשים כוחות הביטחון בישראל. הנשק מגיע בקליבר 9 מ"מ (9X19) והוא עם גוף פולימרי ומנגנון ירי סטרייקר (ירי נוקר), והוא פותח על מנת לספק פתרון לשדה הקרב המודרני. הוא מתאפיין בציר קנה נמוך לתחושת רתע מופחת. מנגנוני האקדח מתאימים ליורה ימני או יורה שמאלי. מחסניות הנשק מכילות 17 כדורים. גוף האקדח מיוצר מפולימר מחוזק בסיבי פיברגלס. למצדה בית מנגנון הדק מודולרי מפלדה הניתן להסרה. כוח סחיטת ההדק של הוא 2.5–3.0 ק"ג. למצדה גרסה נוספת שנקראת MASADA S (מצדה סלים – Slim) שהוא אקדח מיקרו קומפקט עם קיבולת כדורים גבוהה (של 13), בו ניתן לירות עם מחסניות של האקדח הוותיק יריחו. הפיליפינים הפיליפינים – המשטרה הלאומית של הפיליפינים הודו הודו – יחידת מרקוס מצדה, באתר תעשיות נשק לישראל מצדה סלים, באתר תעשיות נשק לישראל איל בוגוסלבסקי, ‏IWI משיקה את מצדה סלים – אקדח קומפקטי ומדויק עם מחסנית 13 כדורים, באתר "IsraelDefense‏", 14 ביוני 2022
ריז

ריז (באנגלית: Rizz) היא מילת סלנג אינטרנטי אשר משמעותה, נכון למילון האנגלי של אוקספורד, היא "סגנון, קסם או אטרקטיביות, היכולת למשוך בן זוג רומנטי או מיני". את הביטוי טבע היוטיובר קאי סנאט באמצע שנת 2021. המילה היא קיצור של המילה "כריזמה" (או, ייתכן, כריזמה רומנטית), והיא הפכה ויראלית ביישומון המדיה החברתית טיקטוק. המילה נבחרה למילת השנה של הוצאת אוניברסיטת אוקספורד לשנת 2023. מקור המילה באמצע 2021 מיוחס לקאי סנאט. בזמן ששידר בטוויץ', סנאט שיתף אנשים כיצד לקבל "ריז" ופיתח ביטויים אחרים כדוגמת "W rizz" ו-"L rizz", כדי לתאר את היכולות ה"מנצחות" (Winning) או ה"מפסידות" (Losing) של אדם ליצור משיכה או לשוחח בצ'אט עם אדם. "ריז" משמשת הן כשם עצם במשלב הדיבורי והן כפועל. מאמינים שהחלק האמצעי של המילה "כריזמה" קוצר כדי ליצור את המילה "ריז". הוצאת אוניברסיטת אוקספורד תיארה את דפוס ההיווצרות הזה עבור מילה כ"יוצא דופן". עם זאת, ניתן לראות דפוס היווצרות זה בקיצורן של מילים באנגלית כגון "מקרר", "Refrigerator" (ל-"fridge"), ו"שפעת", "Influenza" (ל-"flu"). המילה משמשת בעיקר את דור האלפא. התפתחות נוספת של המילה "ריז" כוללת "ריז שלא נאמר" (Unspoken rizz), המתייחסת ליכולת של אדם למשוך בני אדם מבלי לדבר, למשל על ידי מבט פשוט לעברם. סנאט הצהיר בראיון ביוני 2022 בפודקאסט המוזיקה No Jumper שלאחר שהמילה הפכה לוויראלית בטיקטוק, הוא הפסיק להשתמש בה בעצמו, וציין שהשימוש הוויראלי בטיקטוק "שחט" את המילה. המילה הפכה לוויראלית יותר ביוני 2023, לאחר שהשחקן טום הולנד הסביר בראיון ל-BuzzFeed כי יש לו "ריז מוגבל". מילת השנה של אוקספורד ל-2023 היא "ריז", באתר הארץ, 4 בדצמבר 2023 Benedict Heaton, Rizz crowned Oxford Word of the Year 2023, Oxford University Press, ‏2023-12-04 Rizz - What does rizz mean?, slang.net "Rizz named word of the year 2023 by Oxford University Press" (באנגלית בריטית). 2023-12-04. נבדק ב-2023-12-06. What does rizz mean, and do you have it? The Gen Z term storming TikTok, Yahoo Sports, ‏2023-12-04 (ב־Canadian English) Gen Alpha Is Here. Can You Understand Their Slang?, הניו יורק טיימס (באנגלית) Vanessa Hall, All About 'Rizz' and What It Actually Means, Parade, ‏2023-12-04 (באנגלית) מילת השנה של מילון אוקספורד היא "ריז" - וזו המשמעות שלה, באתר ynet, 5 בדצמבר 2023
מרקוס סימונס

מרקוס סימונס (באנגלית: Marcus Simmons; נולד ב-16 ביולי 2000) הוא כדורגלן גיאני-קנדי המשחק בעמדת המגן השמאלי בוולטה. סימונס התחיל לשחק כדורגל בקבוצת הנוער של אדמונטון גרין אנד גולד ובהמשך עבר לזו של אדמונטון. בשנת 2017 זכה במדליית הכסף עם פרובינציית אלברטה במשחקי הקיץ בקנדה. במקביל שיחק בליגות הקולג' במדי מקאוון גיפינס ויורק ליונס. ב-10 באפריל 2022 ערך את הופעת הבכורה שלו בקבוצה בתיקו 1-1 נגד ואלור. בעונת הבכורה שלו בקבוצה הבוגרת רשם 24 הופעות בליגה, אך בסיום העונה התפרקה הקבוצה וחתם בוונקובר לקראת עונת 2023. בספטמבר 2023 חתם בוולטה מליגת העל המלטזית. במאי 2023 סימונס זומן למחנה האימונים של נבחרת גינאה. ב-22 בנובמבר 2023 ערך את הופעת הבכורה שלו בנבחרת בניצחון 0-6 נגד אנטיגואה וברבודה במסגרת ליגת האומות של CONCACAF. מרקוס סימונס, באתר Transfermarkt מרקוס סימונס, באתר Soccerway מרקוס סימונס, באתר National Football Teams מרקוס סימונס, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרקוס סימונס".
יחסי אתיופיה–קנדה

יחסי אתיופיה–קנדה הם יחסי החוץ בין אתיופיה וקנדה. שתי המדינות כוננו יחסים דיפלומטיים ב-1956. קנדה פתחה שגרירות באדיס אבבה ב-1957, ואילו אתיופיה פתחה שגרירות באוטווה בשנת 1962. השגרירות באוטווה נסגרה בשנה שלאחר מכן בשל אילוצים כספיים ונפתחה מחדש רק ב-1989. בשנת 2021 סגרה אתיופיה שוב את שגרירותה באוטווה, אך בשנת 2022 היא נפתחה מחדש. ראש ממשלת קנדה ז'אן קרטיין ביקר באתיופיה בשנת 2002. סגנית שר התחבורה והתקשורת באתיופיה ביקרה בקנדה בשנת 1995. נשיא בית המשפט העליון באתיופיה כמאל בדרי ערך ביקור רשמי בקנדה ב-2001. קנדה היא סייענית חוץ משמעותית עבור אתיופיה. סיוע הפיתוח הרשמי של קנדה לאתיופיה בשנת 2007 הסתכם ב-90.52 מיליון דולר. Embassy of Canada in Ethiopia, VisaHQ (באנגלית אמריקאית) Embassy of Ethiopia in Canada, VisaHQ (ב־Canadian English)
יש עוד עולם (שיר)

"יש עוד עולם" הוא סינגל שהוקלט על-ידי הזמר והיוצר הישראלי דודו אהרון. השיר יצא ב-29 באוקטובר 2023. השיר הולחן על-ידי דודו אהרון ונאור סינואני, שגם כתבו את מילותיו לצד עדי כבירי ואלון פרץ. השיר יצא בסמוך לפרוץ מלחמת חרבות ברזל, והוקדש לבנות ובני הזוג של חללי המלחמה. עם צאת השיר, הדגיש אהרון את היותו בעל הערכה עזה לנשים החזקות ומעוררות ההשראה, ואת העובדה כי כאבן האישי הפך לנחלת הכלל. השיר זכה להשמעות מרובות בתחנות הרדיו הישראליות, והיה בשיאו לשיר ה-5 המושמע ביותר במצעד השבועי של מדיה פורסט. הווידאו קליפ המלא שיצא עבור השיר הועלה לערוץ היוטיוב של דודו אהרון ב-29 באוקטובר 2023. נכון לדצמבר 2023, מונה הצפיות של הקליפ עומד על כ-300,000 צפיות. סרטון השיר "יש עוד עולם" באתר יוטיוב מילות השיר "יש עוד עולם" באתר שירונט רינת קרמר יבלינוביץ, ‏"יש עוד עולם": דודו אהרון בשיר לזכר חללי המלחמה, באתר "סרוגים", 30 באוקטובר 2023 מרגש: דודו אהרון בשיר חדש לזכר חללי המלחמה, באתר אייס, 29 באוקטובר 2023 קיץ ברבנר, ‏"מאבדות לא רק אהוב אלא את העתיד": דודו אהרון בשיר מרגש לבנות זוג הנופלים, באתר מעריב אונליין, 29 באוקטובר 2023
ÑuSat

ÑuSat (באנגלית: NewSat ) היא סדרת לוויינים מסוג חישה מרחוק שפותחה בארגנטינה. השיגור הראשון בוצע בשנת 2016 ומתוכנן להגיע ל-300 לוויינים פעילים. הלוויינים פותחו על בסיס לוויין BugSat 1 ששוגר ב-19 ביוני 2014. זה היה לוויין במשקל 22 ק"ג. על בסיס הצלחת פעילותו חברה Satellogic החליטה על המשך פיתוח סדרה של הלוויינים. לווייני ÑuSat בעלי משקל 38 ק"ג ופעילים בתחום הספקטרום הנראה ובתת אדום. רגישות הלוויינים מגיע לכ-1 מ'. הלוויינים פעילים במסלול מסונכרן-שמש ומתוכנים לעבודה במשך 3–4 שנים. בחלק מהלוויינים הותקנו משכירי מדידה נוספים. תיאור הלווין תיאור הלוויינים תיאור פיתוח ויכולות רשימת שיגורים
אושקאטי

אושקאטי (באנגלית: Oshakati) היא בירת מחוז אושנה בצפון נמיביה. נכון לשנת 2011 היא מונה 36,641 תושבים. אושקאטי הוקמה ביולי 1966. היא שימשה בתחילתה כבסיס של כוח ההגנה של דרום אפריקה (אנ') במלחמת הגבול של דרום אפריקה (אנ') בשפת אנשי המקום, פירוש שם העיר הוא "מה שביניהם", אך יש הסוברים כי השם מיוחס לאנטנת השידור שמהווה את המבנה הגבוה ביותר בנמיביה. גובהה 275 מטרים. ב־19 בפברואר 1988 אירע פיצוץ של מכונית תופת בבנק הלאומי באושקאטי. הוא גרם למותם של 27 בני אדם ולפציעתם של עוד כ־70. רשויות דרום אפריקה (שהייתה בעלת מנדט חבר הלאומים על נמיביה – אז נקראה דרום־מערב אפריקה) והתנועה לעצמאות נמיביה האשימו זו את זו בפיצוץ. איש לא הואשם במקרה והעניין ירד עם עצמאות נמיביה בשנת 1990 וקריאות לפיוס לאומי. מאז קבלת העצמאות של נמיביה החלה תנופת פיתוח באושקאטי. כשנתיים לאר מכן, בשנת 1992, היא הוכרזה כעיר. בשנת 2008 נפגעה העיר משיטפונות כבדים. לאחר מכן אושרה תוכנית אב לבניית סוללה באורך של 23 קילומטרים מסביב לעיר במטרה למנוע מהמים להציף את העיר וליישב מחדש את האזורים שנפגעו. העיר נמצאת בצפון נמיביה בגובה של 1,074 מטרים מעל פני הים. היא נמצאת באזור ביצתי וליד תוואי נהר אוקטנה (אנ'). הגבול עם אנגולה ממוקם כ־44 קילומטרים צפונית לעיר. הפארק הלאומי אטושה נמצא כ־100 קילומטרים מדרום־מזרח. העיר צואמב רחוקה כ־265 קילומטרים מדרום־מזרח, והבירה וינדהוק מרוחקת כ־545 קילומטרים מאושקאטי. האקלים באושקאטי הוא אקלים צחיח למחצה (BSh לפי שיטת קפן). הטמפרטורה הממוצעת ביום היא 30.3 מעלות צלזיוס ובלילה 14.75 מעלות צלזיוס. בשנה ממוצעת יורדים 472 מילימטרים של משקעים, רובם בין נובמבר לאפריל. הכביש הראשי של נמיביה עובר בעיר. הוא מתחיל בקייפטאון שבדרום אפריקה, עובר בספרינגבוק ואז חוצה את הגבול לנמיביה. משם הוא ממשיך לקיטמנסהופ ולווינדהוק ואז מגיע לאושקאטי. משם הוא ממשיך עד לגבול עם אנגולה. בנוסף, בעיר ממוקם נמל התעופה אושקאטי (אנ') בעל מסלול טיסה באורך 1,620 מטרים. כיום אינו בשימוש. מדיה וקבצים בנושא אושקאטי בוויקישיתוף "Table 4.2.2 Urban population by Census years (2001 and 2011)" (PDF). Namibia 2011 - Population and Housing Census Main Report. Namibia Statistics Agency. p. 39. נבדק ב-24 באוגוסט 2016. {{cite web}}: (עזרה) Oswald Shivute (20 February 2007): Oshakati bomb blast remembered. The Namibian Amukwaya, Yvonne (21 באוגוסט 2014). "Towards a flood-free Oshakati". The Namibian. Focus on the North supplement, page 2. {{cite news}}: (עזרה)
גודזילה מינוס אחת

גודזילה מינוס אחד (ביפנית: -1.0⁦(マイナスワン)ゴジラ, תעתיק - גוֹגִ'ירָה מַאיְנָסֻ ווָאן) הוא סרט יפני משנת 2023 שנכתב ובוים על ידי טאקאשי ימאזאקי. הסרט הופק על ידי אולפני טוהו ו-Robot Communications ומופץ על ידי טוהו. זהו הסרט ה-37 בזיכיון סרטי גודזילה. הסרט זכה בפרס אוסקר לאפקטים הטובים ביותר. עלילת הסרט מתרחשת ביפן בתקופה שלאחר מלחמת העולם השנייה. בעוד שהמדינה עסוקה בשיקום שלאחר המלחמה, תושבי יפן נאלצים כעת לעצור את המפלצת גודזילה שגורמת להרס רב ברחבי יפן ולמקרי מוות רבים. קויצ'י שיקישימה (ריונוסוקה קאמיקי) - טייס קמיקזה לשעבר. נוריקו אוישי (מינאמי האמאבה) - בת זוגו של שיקישימה. שירו מיזושימה (יוקי יאמאדה) - חניך על סיפון הספינה שינסאי מארו. סוסאקו טצ'יבנה (מונטקה אאוקי) - טכנאי לשעבר בחיל האוויר היפני. קנג'י נודה (הידטקה יושיוקה) - מהנדס נשק לשעבר. סומיקו אוטה (סאקורה אנדו) - השכנה של שיקישימה. יוג'י אקיטסו (קוראנוסקה סאסאקי) - הקפטן של הספינה שינסאי מארו. טאטסו הוטה (מיו טנאקה) - קפטן המשחתת יוקיקאזה. טדאיוקי סאיטו (יויה אנדו) - אקיו איטאגקי (קיסוקה איידה) - אקיקו (סאה נאגאטאני) - בתם המאומצת של אוישי ושיקישימה. מדיה וקבצים בנושא גודזילה מינוס אחת בוויקישיתוף אתר האינטרנט הרשמי של גודזילה מינוס אחת (ביפנית) (ביפנית) האתר האמריקני האתר הבריטי גודזילה מינוס אחד באתר של חברת טוהו (ביפנית) גודזילה מינוס אחת, ברשת החברתית אקס (טוויטר) גודזילה מינוס אחת, ברשת החברתית אינסטגרם "גודזילה מינוס אחת", במסד הנתונים הקולנועיים IMDb (באנגלית) "גודזילה מינוס אחת", באתר נטפליקס "גודזילה מינוס אחת", באתר AllMovie (באנגלית) "גודזילה מינוס אחת", באתר Rotten Tomatoes (באנגלית) "גודזילה מינוס אחת", באתר Metacritic (באנגלית) "גודזילה מינוס אחת", במסד הנתונים הקולנועיים KinoPoisk (ברוסית) יאיר רוה, המפלצת שבתוכנו: גודזילה החדש יוצא נגד קדושת המוות היפנית, באתר כלכליסט, 4 ביוני 2024 אורון שמיר, "גודזילה מינוס אחת" היפני מוחץ את ההפקות האמריקאיות, באתר הארץ, 5 ביוני 2024 נדב מנוחין‏, מאחורי גודזילה מסתתרת מפלצת אמיתית. היא מפחידה הרבה יותר, באתר וואלה, 10 ביוני 2024 דורון ברוש, ‏"גודזילה מינוס אחד": דיאלוגים צעקניים ושטוחים כמו בלטה, באתר מעריב אונליין, 14 ביוני 2024 "Godzilla Minus One Official Press Release". SciFi Japan (הודעה לעיתונות). 11 ביולי 2023. ארכיון מ-14 ביולי 2023. נבדק ב-13 ביולי 2023. {{cite press release}}: (עזרה) San Diego Film Critics, 2023 San Diego Film Critics Society Award Winners, San Diego Film Critics Society, ‏2023-12-19 (באנגלית אמריקאית) Critics Choice Awards 2024: All the Winners, TIME, ‏2024-01-15 (באנגלית) The 96th Academy Awards | 2024, www.oscars.org, ‏2024-01-23 (באנגלית)
חברים שרים קורין

"חברים שרים קורין" הוא אלבום הופעה שהוקלט על ידי הזמרת-יוצרת קורין אלאל בהשתתפות אמנים ישראלים רבים. את האלבום הוציאה בשנת 1998 חברת התקליטים NMC יונייטד אנטרטיינמנט. האלבום הוקלט כחלק ממופע שהפיקה אלאל, בו ביצעו אמנים ישראלים, דוגמת אסף אמדורסקי, אורנה בנאי, אביתר בנאי ויהודית רביץ כמה ממיטב להיטיה של הזמרת. אלאל ביצעה שיר אחד לבדה, "שיר בכיף", ושלושה דואטים: "פירמידות" עם ערן צור, "אנטארקטיקה" עם אלי סורני ו"כשזה עמוק" עם בנאי. גרסתם המשותפת ל"כשזה עמוק" זכתה להצלחה גבוהה במצעדים, ואף דורגה במקום ה-28 במצעד השנתי ה'תשנ"ט. האלבום הופץ על גבי תקליטור בלבד. האלבום חברים שרים קורין באתר ספוטיפיי מצעד השנתי תשנ"ט (1999), פזמונט
בית הכנסת במישקולץ

בית הכנסת במישקולץ (בהונגרית: Kazinczy utcai zsinagóga (Miskolc)‏) הממוקם ברחוב קאזינצי הוא היחיד שעדיין פעיל במחוז בורשוד-אבאוי-זמפלן בצפון מזרח הונגריה. זהו גם בית הכנסת היחיד שנותר בעיר מישקולץ. בית הכנסת תוכנן על ידי לודוויג פורסטר ונבנה בין השנים 1856 לבין 1862 בסגנון נאו-רומנסקי. בית הכנסת ניצב בליבה של חצר המשמשת את הקהילה היהודית בעיר ומסביבו גם בית מדרש, מקווה טהרה ומוזיאון יהודי קטן הנמצא בהקמה. באחת מהכניסות לחצר בית הכנסת מוצבים לוחות זיכרון המנציחים את יהודי העיר וסביבתה שנספו בשואה. רב העיר ביקש להכניס מספר חידושים למבנה החדש: הוא הוסיף עוגב, הקים מקהלה ושם את הבמה לפני ארון הקודש ולא במרכז בית הכנסת, כמקובל אצל האורתודוקסים. שינויים אלה גרמו לתסיסה בקרב השמרנים בקהילה, וב-1864 התכנסו שלושים רבנים באויהל והכריזו עליו חרם. בסופו של דבר, העוגב הוצא מבית הכנסת והבמה הוקמה במרכז האולם. ב-1870, בעת הקרע ביהדות הונגריה, בחרה קהילת מישקולץ להצטרף ללשכה הקונגרסאית; בעקבות זאת פרשו השמרנים והצטרפו ללשכה האורתודוקסית הארצית. ב-1875 הושגה פשרה, והקהילה אוחדה שוב וחברה לוועד האורתודוקסי. אך כבר באותה שנה, מחלוקת לגבי אופן עריכת הנישואין הביא לפרישת החסידים ("ספרדים") שהקימו לעצמם קהילת סטטוס קוו ברחוב קלצ'יי (Kölcsey), שאינה קיימת יותר. מדיה וקבצים בנושא בית הכנסת במישקולץ בוויקישיתוף Magyar Zsidó Lexikon - לקסיקון יהודי הונגרי, בעריכת פטר אוּיוָרִי, בודפשט, 1929 Magyar Zsidó Lexikon ע' 607
ריצ'רדואסטסיה

ריצ'רדואסטסיה (שם מדעי: Richardoestesia) הוא סוג של דינוזאור תרופוד מקבוצת הקלורוזאוריה, אשר התקיים במשך הקרטיקון העליון שלפני 90 עד 66 מיליון שנה באמריקה הצפונית ובקזחסטן. המאובנים של דינוזאור דו-רגלי זה התגלו לראשונה בממצאי הפארק הפרובינציאלי דינוזאור שבאלברטה, קנדה ב-1917 וכללו שרידי לסתות מקוטעות וכמה שיניים מחודדות. בתחילה סברו שהממצאים השתייכו לצ'ירוסטנוטס, שגם הוא נמצא בפארק, אך מבנה הלסתות לא התאים והתברר שמדובר בסוג נפרד שהוגדר ב-1990 בידי החוקרים פיליפ קורי, ג'ון קית' ריגבי ורוברט אוון סלואן. שמו נקרא על שם החוקר ריצ'רד אסטס, להוקרת עבודתו במחקר של חולייתנים ושיני תרופודים מהקרטיקון. למעשה במקור השם נקרא "ריקרדואסטסיה" אך הוחלף בהמשך בידי הארגון International Code of Zoological Nomenclature, על פי כללי התעתיק של השם. במקור הוכר בסוג מין אחד: Richardoestesia isosceles, אך ב-2013 התגלו ממצאים בקזחסטן המתאימים לאותו סוג ואלה שויכו למין חדש: Richardoestesia asiatica. עם זאת הממצאים הועברו לסוג נפרד, Asiamericana שגם מצוי במחלוקת מדעית. ברחבי ארצות הברית התגלו מספר שיניים של הדינוזאור, בין השאר בתצורת הל קריק. לפי הממצאים נראה שהיה דומה מעט לדרומזאור והיה בעל אורך של כ-2 מטרים והגיע לגובה של כ-70 ס"מ ולמשקל של כ-50 ק"ג. כנראה שהיה טורף לפי מבנה שיניו החדות. מדיה וקבצים בנושא ריצ'רדואסטסיה בוויקישיתוף ריצ'רדואסטסיה, באתר האנציקלופדיה של החיים (באנגלית) ריצ'רדואסטסיה, באתר GBIF (באנגלית) Kirkland, Lucas and Estep, (1998). "Cretaceous dinosaurs of the Colorado Plateau." in Lucas, Kirkland and Estep (eds.). Lower and Middle Cretaceous Terrestrial Ecosystems. New Mexico Museum of Natural History and Science Bulletin, 14, 79-89. Currie, P. J., K. J. Rigby, and R. E. Sloan. 1990. "Theropod teeth from the Judith River Formation of southern Alberta, Canada". Pp. 107–125. In P. J. Currie, and K. Carpenter, eds. Dinosaur Systematics: Perspectives and Approaches. Cambridge University Press, Cambridge.
וקיה רומנייה

וקיה רומנייה (באיטלקית: Vecchia Romagna) הוא ברנדי איטלקי שנוצר בשנת 1820 בתור תזקיק יין המופק מענבי טרביאנו, המיוצר בבולוניה על ידי מזקקת בוטון. השם נוצר רק ב-1939 והתפרסם במיוחד במהלך שנות השישים והשבעים של המאה העשרים. המשקה הפך לברנדי הנמכר ביותר באיטליה ב-2018. המזקקה הפכה לבעלותה של Gruppo Montenegro Srl בשנת 1999. ז'אן בוטון (Jean Bouton), יורש למשפחה צרפתית בעלת מסורת ארוכת שנים בעולם הזיקוק, עבר לבולוניה ב-1820 כדי לייסד מזקקה במפעל ניסיוני למשקאות חריפים. שם הוא הקים את מזקקת .G. Buton & C, ושינה לאיטלקית את שמו (בהשמטת האות "O", כדי לחזק את הקשר עם מולדתו החדשה. בוטון מצא בענבי אמיליה-רומאניה את האלמנט האידיאלי לייצור הברנדי האיטלקי הראשון, שנקרא קוניאק בוטון. בתחילת המאה ה-20 הגיע המרקיז פיליפו סאסולי דה ביאנקי לניהול של בוטון, ותחת ניהולו השיג הקוניאק בוטון כמה הצלחות, כולל ה-Grand Prix של התערוכה העולמית של פריז (1900). בשנת 1939 עקב הסכם מדריד, שהגביל את השם "קוניאק" למוצרים צרפתיים בלבד, בנו, הרוזן אקילה סאסולי דה ביאנקי, הפגין כושר ההמצאה והחליט לשנות את השם מקוניאק בוטון ל-Vecchia Romagna Buton Brandy. באותה שנה תוכנן גם בקבוק חדש שצורתו המשולשת תהפוך לייחוד של המוצר. הפופולריות של המשקה גדלה בשנות החמישים גם הודות לקמפיין פרסומי מוצלח ששודר במהלך תוכנית טלוויזיה בשם Carosello עם השחקן ג'ינו צ'רווי ב-1958, שסיסמתו הייתה "וקיה רומנייה תווית שחורה, הברנדי שיוצר אווירה" (“Vecchia Romagna etichetta nera, il brandy che crea un’atmosfera”). בשנת 1999 נרכשה מזקקת .G.Buton & C על ידי קבוצת מונטנגרו. הברנדי מופק ממבחר יינות אשר עוברים שלב זיקוק ראשוני ולאחר מכן נותרים להתיישן בחביות עץ אלון, כך שירכשו ארומה וטעם. "שיטת וקיה רומנייה" כוללת שלושה שלבים. ראשית, זיקוק, המשלב שתי טכניקות: ה"עמוד" הרציף וסוג ה"דומם" הבלתי רציף של Charentais. לאחר מכן, התזקיק מתיישן בחביות עץ אלון. לבסוף מתבצע הערבוב (blending) עם מבחר משקאות חריפים. כדי לתת מענה לצורכי ייצור אלו, חנכה וקיה רומנייה ב-1970 מפעל חדש בשם "עיר הברנדי", חלל שבו התזקיק לא רק מיוצר אלא גם מיושן. אתר האינטרנט הרשמי של וקיה רומנייה מדיה וקבצים בנושא וקיה רומנייה בוויקישיתוף "Vecchia Romagna etichetta italiana - la Repubblica.it" (באיטלקית). "Vecchia Romagna". "Distilleria Buton - liquori" (באיטלקית). "Acquavite, Brandy, Cognac e Grappa. Quali le differenze?". 2018-03-15. "Osservatorio Internazionale Food & Beverage - BRANDY ITALIANO...TANTA STORIA DA BERE". "Accordo di Madrid sulla repressione delle false o ingannevoli indicazioni di provenienza riveduto a Lisbona il 31 ottobre 1958" (PDF). "Addio al conte che lanciò la Vecchia Romagna - la Repubblica.it" (באיטלקית). "1939 - Nasce il brandy" (באיטלקית). "Dal Cynar all'Uomo in Ammollo, quando uno spot ti mangia la carriera" (באיטלקית). "VECCHIA ROMAGNA ETICHETTA NERA BRANDY Dis. BUTON" (באיטלקית).